LdB FC begynte sesongen litt svakt med uavgjort mot KIF Örebro, men vant så åtte kamper på rad og ledet serien med tre poeng til pausen. Umeå IK, som ble nummer sju i 2010 fulgte på andreplass, blant annet etter borteseier mot fjorårstoer Kopparbergs/Göteborg FC, som startet sesongen med bare ett poeng på tre kamper, men fikk så 20–0 i målforskjell og 16 poeng på sine neste seks. Et annet overraskelseslag var Kristianstads DFF som også slo Göteborg i løpet av våren, og lå á poeng med Göteborg til pausen etter å ha blitt nummer 9, 10 og 9 i de tre foregående sesongene.